Na podlagi 61.in 62. člena Zakona o lokalni samoupravi (Uradni list RS, št. 94/2007-UPB2, 76/2008, 79/2009, 51/2010, 40/2012-ZUJF, 14/2015-ZUUJFO, 76/2016-odl. US), 3. in 7. člena Zakona o gospodarskih javnih službah (Uradni list RS, št. 32/1993, 30/1998, 127/2006-ZJZP, 38/2010, 57/2011-ORZGJS40), 3. člena Zakona o pogrebni in pokopališki dejavnosti (Uradni list RS, št. 62/2016) in \_\_\_\_ člena Statuta Občine Ravne na Koroškem (Uradno glasilo slovenskih občin, št. 16/16) in \_\_\_ člena Statuta Občine Prevalje (Uradno glasilo slovenskih občin, št. \_\_\_) sta Občinski svet Občine Ravne na Koroškem, na svoji \_\_\_ redni seji, dne \_\_\_ in Občinski svet Občine Prevalje na svoji \_\_\_ redni seji, dne \_\_\_ sprejela

**ODLOK**

**O NAČINU OPRAVLJANJA OBVEZNE OBČINSKE GOSPODARSKE JAVNE SLUŽBE 24-URNE DEŽURNE POGREBNE SLUŽBE**

**V OBČINI RAVNE NA KOROŠKEM IN OBČINI PREVALJE**

**1 Splošne določbe**

1. **člen**

**(uporaba izrazov)**

V odloku uporabljeni izrazi v slovnični obliki za moški spol se uporabljajo kot nevtralni za ženski in moški spol.

**2. člen**

**(javna služba)**

Ta odlok določa način opravljanja obvezne občinske gospodarske javne službe 24-urne dežurne pogrebne službe (v nadaljevanju: javna služba) na območju Občine Ravne na Koroškem in Občine Prevalje (v nadaljevanju: Občini).

**3. člen**

**(vsebina odloka)**

S tem odlokom se določa način opravljanja javne službe, ki obsega:

* organizacijsko in prostorsko zasnovo opravljanja javne službe;
* vrsto in obseg storitev javne službe ter njihovo prostorsko razporeditev;
* pogoje za zagotavljanje in uporabo javnih dobrin;
* pravice in obveznosti uporabnikov;
* vire financiranja javne službe in način njenega oblikovanja;
* vrsto in obseg objektov in naprav, potrebnih za izvajanje javne službe, ki so lastnina Občin;
* cene storitev javne službe;
* nadzor nad izvajanjem javne službe.

**4. člen**

**(uporabniki)**

Uporabniki storitev javne službe so naročniki pogreba.

**5. člen**

**(izrazi)**

Izrazi uporabljeni v tem odloku imajo enak pomen, kot je določen v zakonu, ki ureja pogrebno in pokopališko dejavnosti in v podzakonskih predpisih, ki so izdani na njegovi podlagi.

**6. člen**

**(uporaba predpisov)**

Za vprašanja v zvezi z izvajanjem javne službe, ki niso posebej urejena s tem odlokom, se uporabljajo določila zakona, ki ureja pogrebno in pokopališko dejavnost.

**2 Organizacijska in prostorska zasnova opravljanja javne službe**

**7. člen**

**(izvajalec javne službe)**

Izvajalec 24 – urne dežurne pogrebne službe v Občinah je Javno komunalno podjetje Log, d.o.o.

**8. člen**

**(območje zagotavljanja javne službe)**

Opravljanje javne službe se izvaja na območju celotne Občine Ravne na Koroškem in na območju celotne Občine Prevalje.

**3 Vrsta in obseg storitev javne službe**

**9. člen**

**(vrsta in obseg storitev javne službe)**

(1) S storitvami javne službe se zagotavlja 24-urna dežurna pogrebna služba, ki obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca javne službe, vključno z uporabo le-teh.

(2) Hladilni prostori so zagotovljeni na pokopališču Barbara.

**4 Pogoji za zagotavljanje in uporabo storitev javne službe**

**10. člen**

**(pogoji za zagotavljanje in uporabo storitev javne službe)**

(1) Izvajalec javne službe opravlja 24-urno dežurno službo s spoštovanjem in pieteto do pokojnikov ter v skladu z zakonom, ki ureja pogrebno in pokopališko dejavnost, tem odlokom in odlokom, s katerim se ureja pokopališki red v občinah.

(2) Izvajalec 24-urne dežurne službe mora izpolnjevati pogoje, določene z zakonom, ki ureja pogrebno in pokopališko dejavnost.

**5 Pravice in obveznosti uporabnikov storitev javne službe**

**11. člen**

**(pravice uporabnikov)**

Uporabniki imajo pravico do trajnega, nemotenega in kvalitetnega zagotavljanja storitev javne službe, ki je enako dostopna vsem uporabnikom na območju Občin.

**12. člen**

**(obveznosti uporabnikov)**

(1) Uporabniki storitev javne službe morajo izvajalcu javne službe opravljeno storitev iz devetega člena tega odloka plačati po ceni, ki jo določita občinska sveta.

(2) Stroški 24-urne dežurne službe vključujejo stroške prevozov, hladilnih prostorov in druge splošne stroške izvajalca, potrebne za izvajanje te službe.

**6 Viri financiranja javne službe**

**13. člen**

**(viri financiranja storitev)**

Izvajalec javne službe pridobiva sredstva za izvajanje javne službe:

* iz plačil uporabnikov storitev javne službe;
* iz drugih virov določenih z zakonom ali odlokom Občin.

**7 Vrsta in obseg objektov in naprav, potrebnih za izvajanje javne službe**

**14. člen**

**(infrastruktura lokalnega pomena)**

(1) Infrastrukturo lokalnega pomena, potrebno za izvajanje javne službe, ki je lastnina Občin, sestavljajo poslovitveni objekti na pokopališču Barbara.

(2) Objekte za izvajanje pogrebne in pokopališke službe lahko pod enakimi, z zakonom, tem odlokom in drugimi občinskimi predpisi določenimi pogoji, uporablja vsakdo.

**8 Cene storitev javne službe**

**15. člen**

**(oblikovanje cen)**

Na podlagi metodologije za določitev cen izvajalec pripravi predlog elaborata za oblikovanje cen, ki ga s sklepom potrdita občinska sveta Občin.

**9 Nadzor nad izvajanjem javne službe**

**16. člen**

**(nadzorni organ)**

(1) Nadzor nad izvajanjem določil tega odloka izvaja pristojni Medobčinski inšpektorat Koroške.

(2) Pri izvajanju nadzora lahko pristojni Medobčinski inšpektorat Koroške izdaja odločbe ter odreja druge ukrepe, katerih namen je zagotoviti izvrševanje določb tega odloka.

(3) Pristojni organ občinske uprave Občin ter druge pooblaščene osebe imajo pravico kadarkoli vpogledati v evidence, ki jih je dolžan voditi izvajalec javne službe, pri čemer so dolžni spoštovati določila zakona, ki ureja varstvo osebnih podatkov.

**10 Prekrški**

**17. člen**

**(prekrški)**

(1) Z globo 2000 eurov se za prekršek kaznuje pravna oseba ali samostojni podjetnik posameznik/ca, če izvaja prevoze, ki sodijo v okvir 24-urne dežurne službe, pa ni izvajalec javne službe.

(2) Z globo 500 eurov se kaznuje odgovorna oseba pravne osebe ali samostojnega podjetnika posameznika, če izvaja prevoze, ki sodijo v okvir 24-urne dežurne službe, pa ni izvajalec javne službe.

**11 Prehodne in končne določbe**

**18. člen**

**(objava in začetek veljavnosti)**

Ta odlok začne veljati petnajsti dan po objavi v Uradnem glasilu slovenskih občin.

**Številka:**

**Datum:**

**Občina Ravne na Koroškem Občina Prevalje**

**Župan: Župan:**

**dr. Tomaž ROŽEN dr. Matija TASIČ**